תחנת הכוח צפית

תחנת הכוח צפית היא תחנת כוח במחזור משולב, המייצרת חשמל באמצעות גז טבעי הממוקמת בשפלת יהודה בסמוך יער חרובית. התחנה בבעלות חברת החשמל לישראל.

בשנת 1990 הוקמה בצמוד לתל צפית תחנת הכוח ותחנת מיתוג ומעברים לקווי חשמל ראשיים של חברת החשמל. באתר פועלות משנת 1990 שתי יחידות ייצור המוסקות בסולר בעלות הספק כולל של 220 מגוואט (יחידות המיועדות לייצור חשמל לשעת שיא, דחק וחירום). באוקטובר 2006 הושלמה הקמת השלב הראשון של יחידת ייצור חדשה במחזור משולב בעלת הספק של 248 מגוואט המוסקת בסולר. ב-2007 הושלמה הקמת טורבינה קיטורית נוספת כך שהספק היחידה הגיעה ל-360 מגוואט. במאי 2010 עברה לשימוש בגז טבעי.

נכון ל-2022 בתחנה 2 יחידות טורבינות גז תעשייתיות בהספק של 220 מגוואט ויחידת טורבינת גז תעשייתית במחזור משולב בהספק של 360 מגוואט.

 ראו גם 
 משק החשמל בישראל

 הערות שוליים 

צפית
צפית
קטגוריה:כפר מנחם